วันพุธที่ 23 มีนาคม 2565
‘รมช.มนัญญา’ ลงพื้นที่ จ.เชียงใหม่ ตรวจเยี่ยมโครงการเกษตรวิชญา
‘รมช.มนัญญา’ ลงพื้นที่ จ.เชียงใหม่ ตรวจเยี่ยมโครงการเกษตรวิชญา ปลื้มผลงานวิจัยพันธุ์พืชไม้ผล ไม้ยืนต้นเมืองหนาว และเทคโนโลยีกรมวิชาการเกษตร ช่วยแก้ปัญหาศัตรูพืช พร้อมสร้างรายได้เพิ่มให้เกษตรกรบนพื้นที่สูงได้กว่า 20 เปอร์เซ็นต์
‘รมช.มนัญญา’ลงพื้นที่จ.เชียงใหม่ตรวจเยี่ยมโครงการเกษตรวิชญาปลื้มผลงานวิจัยพันธุ์พืชไม้ผลไม้ยืนต้นเมืองหนาวและเทคโนโลยีกรมวิชาการเกษตรช่วยแก้ปัญหาศัตรูพืชพร้อมสร้างรายได้เพิ่มให้เกษตรกรบนพื้นที่สูงได้กว่า20เปอร์เซ็นต์สามารถพึ่งพาตนเองและเป็นต้นแบบการผลิตพืชบนพื้นที่สูงที่เป็นมิตรกับสิ่งแวดล้อมได้อย่างยั่งยืน
รมช.มนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์เปิดเผยภายหลังเยี่ยมชมการดำเนินงานโครงการเกษตรวิชญาณตำบลโป่งแยงอำเภอแม่ริมจังหวัดเชียงใหม่ว่าพระบาทสมเด็จพระปรเมนทรรามาธิบดีศรีสินทรมหาวชิราลงกรณพระวชิรเกล้าเจ้าอยู่หัวได้พระราชทานที่ดินส่วนพระองค์ในพื้นที่สวนบ้านกองแหหมู่ที่4ตำบลโป่งแยงอำเภอแม่ริมจังหวัดเชียงใหม่จำนวน1,350ไร่ให้กับกระทรวงเกษตรและสหกรณ์ดำเนินการในลักษณะคลินิกเกษตรเพื่อเผยแพร่ผลงานวิจัยและเทคโนโลยีการเกษตรจากในรูปแบบของศูนย์บริการและถ่ายทอดเทคโนโลยีชุมชนเป็นศูนย์ฝึกอบรมและวิจัยพัฒนาการเกษตรให้เหมาะสมกับพื้นที่ซึ่งการดำเนินงานตามโครงการเกษตรวิชญาในส่วนของกรมวิชาการเกษตรโดยสำนักวิจัยและพัฒนาการเกษตรเขตที่1จ.เชียงใหม่(สวพ.1)ดำเนินการภายใต้แนวคิด“ศูนย์เรียนรู้ด้านการเกษตรบนพื้นที่สูงตามแนวเศรษฐกิจพอเพียง” โดยมีวัตถุประสงค์เพื่อเป็นศูนย์เรียนรู้ด้านการเกษตรบนพื้นที่สูงและขยายผลถ่ายทอดเทคโนโลยีด้านพืชบนพื้นที่สูงสู่เกษตรกร
ทั้งนี้ในปี2561-2565 สวพ.1ได้ดำเนินการจัดทำแปลงสาธิตต้นแบบการปลูกไม้ผลไม้ยืนต้นเมืองหนาวด้วยการใช้เทคโนโลยีของกรมวิชาการเกษตรโดยการใช้พันธุ์พืชที่มีความเหมาะสมกับพื้นที่สูงได้จัดทำแปลงต้นแบบการปลูกมะคาเดเมีย(พันธุ์เชียงใหม่400 พันธุ์เชียงใหม่700) จำนวน1.5 ไร่แปลงต้นแบบการปลูกโกโก้พันธุ์ชุมพร1 จำนวน1 ไร่แปลงต้นแบบการปลูกอะโวคาโดจำนวน1.5 ไร่แปลงต้นแบบการปลูกพลับจำนวน1.5 ไร่และแปลงต้นแบบการปลูกเกาลัดจีนจำนวน0.5 ไร่รวมพื้นที่6 ไร่เพื่อเป็นศูนย์เรียนรู้การทำการเกษตรบนพื้นที่สูงปี2564 มีเกษตรกรและผู้ที่สนใจเข้าเยี่ยมชมจำนวน234 ราย
สำหรับในปี2565 เกษตรกรผู้ปลูกกาแฟอะราบิกาในพื้นที่พบปัญหามอดกาแฟทำลายผลผลิตกาแฟจึงได้ดำเนินการถ่ายทอดความรู้เรื่องการจัดการมอดกาแฟแบบผสมผสานให้กับเกษตรกรในพื้นที่จำนวน20 รายเพื่อให้เกษตรกรนำความรู้ที่ได้ไปปรับใช้ในการผลิตกาแฟอะราบิกาต่อไปและจัดทำแปลงต้นแบบขยายผลถ่ายทอดเทคโนโลยีให้กับเกษตรกรจำนวน15 รายโดยเป็นเกษตรกรผู้ปลูกอะโวคาโดและกาแฟอะราบิกาจำนวน15 รายเทคโนโลยีที่นำไปขยายผลได้แก่การเปลี่ยนยอดพันธุ์อะโวคาโดพันธุ์ดีที่เหมาะสมกับพื้นที่จำนวน12 รายและการจัดการมอดกาแฟแบบผสมผสาน
ด้านการพัฒนาคุณภาพผลผลิตเกษตรได้ถ่ายทอดเทคโนโลยีการผลิตพืชปลอดภัยการใช้สารชีวภัณฑ์ป้องกันกำจัดศัตรูพืชทำให้เกษตรกรในพื้นที่ได้รับการรับรองมาตรฐานการผลิตพืชที่ดีและเหมาะสม(GAP) ชนิดพืชหอมหัวใหญ่คะน้ากะหล่ำปลีชาโยเต้มะเขือเทศแตงกวาสตรอเบอรี่ฟักทองพริกหวานและอะโวคาโดจำนวน65 ราย
“ผลจากการดำเนินงานของกรมวิชาการเกษตรทำให้เกษตรกรผู้ปลูกอะโวคาโดในพื้นที่ที่ได้รับการสนับสนุนอะโวคาโดพันธุ์ดีสามารถเพิ่มผลผลิตที่มีคุณภาพและมีรายได้เพิ่มขึ้นมากกว่า20%ส่วนเกษตรกรผู้ปลูกกาแฟจำนวน40รายที่ได้รับการถ่ายทอดความรู้ได้ผลผลิตที่มีคุณภาพและขายได้ในราคาที่เพิ่มขึ้นมากกว่า20%ทำให้เกษตรกรในพื้นที่สามารถพึ่งพาตนเองได้เป็นต้นแบบในการผลิตพืชบนพื้นที่สูงอย่างยั่งยืนและเป็นมิตรกับสิ่งแวดล้อม” รัฐมนตรีช่วยว่าการกระทรวงเกษตรและสหกรณ์กล่าว